Shalom ja hyvää iltaa. Tässä TV7-uutiset Jerusalemista.
Olen Erin Viner ja tuuraan Jonathan Hesseniä. Uutisotsikoissa tänään: -
Israelin turvallisuusneuvonantaja Tzachi Hanegbi: -
Jos maailma ei ryhdy toimiin, Israel iskee Iranin ydinohjelmaan yksin.
Yhdysvallat vahvisti sitoutumisensa Lähi-idän kumppaneihinsa -
korostamalla USA:n turvallisuusetujen kietoutumista alueelle.
Iran esitteli uusia ballistisia ohjuksia, -
joiden se väittää läpäisevän vihollisten ilmapuolustuksen.
Israel seuraa tarkasti Iranin ydinasepyrkimysten edistymistä.
Israel toivoo yhä, että kansainvälinen yhteisö pystyisi sopimuksen avulla -
estämään Irania saamasta ydinasetta. Israel ei kuitenkaan epäröisi -
käynnistää sotilasoperaatiota, jos Iran ylittää yhdenkään punaisen viivan.
Israelin turvallisuusneuvonantaja Tzachi Hanegbilta kysyttiin -
Reichmann-yliopiston strategia- ja politiikkainstituutin konferenssissa -
Israelin hallituksen reaktiosta uutistoimisto AP:n raporttiin.
Raportin mukaan Iran on rakentanut maanalaista ydinlaitosta, -
joka olisi suojassa kehittyneimmiltäkin aseilta.
Raportissa ei ole mitään uutta tai yllättävää.
Iranin tiedetään siirtäneen laitoksiaan maan alle suojaan -
jo vuosien ajan.
Ensin se kaivoi tunneleita Isfahaniin, sitten Fordon Qomiin, -
ja nyt on paljastunut maanalainen laitos Natanzin lähistöltä.
Tämä tietysti rajoittaa iskumahdollisuuksia.
Maan pinnalla oleviin laitoksiin on helpompi iskeä.
Mutta sen voin todeta, että ei ole paikkaa, -
jonne mainitsemasi kaltainen isku ei tunkeutuisi.
AP:n raportin siteeraamien niin kutsuttujen asiantuntijoiden mukaan -
USA:lla ei todennäköisesti olisi kykyä iskeä Iranin maanalaiskohteeseen.
Israelin turvallisuusneuvonantaja Hanegbi oli asiasta toista mieltä.
Aiemmin ministerinäkin toiminut turvallisuusneuvonantaja Hanegbi -
korosti, että Iranin ydinohjelmansa suojaksi rakentama -
maanalainen laitos valmistuisi vasta vuosien päästä.
Hanegbi ei antanut tarkempaa aikatauluarviota Israelin toimille, -
vaan viittasi Israelin aiempien johtajien päätöksiin. Hän korosti, -
että Israel jatkaa muiden pelote- keinojen käyttämistä aina siihen asti, -
kunnes turvallisuuslaitoksen mukaan kineettinen isku on ainoa vaihtoehto.
Kyseisen laitoksen valmistuminen toimintakuntoon vie vielä vuosia.
Emme mielellämme anna tarkkoja aika-arvioita.
Mutta jos katsomme, että sotilastoimet ovat ainoa vaihtoehto -
Iranin ydinlaitoksia vastaan, -
uskon, että Israelin johto saa silloin Israelin yhteiskunnan laajan tuen -
toimia kuten pääministeri Begin v. 1981 ja pääministeri Olmert v. 2007:
eli ryhtyä toimiin, jos mitkään muut keinot eivät enää tehoa.
Kuten Israelin puolustusvoimien tiedusteluosasto arvioi, -
myös Israelin kansallinen turvallisuusneuvosto katsoo, -
että Iran ei ole tehnyt vielä lopullista ydinaseen valmistuspäätöstä, -
sillä siitä aiheutuisi myös globaali reaktio.
Vaikka Iran saattaa olla vain viikkojen päässä -
uraanin rikastamisesta 90-prosenttiseksi, -
se ei ole kuitenkaan onnistunut valmistamaan ydinaseen sytytintä.
Israelin tiedustelulähteet vahvistavat tiedon.
Pentagon ja muut tahot ovat oikeassa sanoessaan, -
että jos Iran haluaa kiihdyttää rikastusta 60:stä 90 prosenttiin, -
se veisi suunnilleen kolme viikkoa.
Jotkut puhuvat sitäkin lyhyemmästä ajasta, jopa 12 päivästä.
Tuo määrä rikastettua uraania ei vielä riitä ydinaseeseen, -
mutta yhteen ydinkärkeen kyllä ja ajan myötä useampiinkin.
Tarvitaan kuitenkin myös ydinaseen sytytin, jota Iranilla ei vielä ole.
Meidän näkökulmastamme kyseessä ei suinkaan ole pelkkä varoitusmerkki.
Tähän asiaan on reagoitava heti, -
tai muuten radikaali hallinto saa käsiinsä ydinaseen, joukkotuhoaseen.
Ja sitä emme suostu hyväksymään.
Hanegbilta kysyttiin, -
iskisikö Israel Iraniin ilman Yhdysvaltojen tukea.
Jos emme pysty estämään sitä, -
että maailma hyväksyy ydinaseistetun Iranin -
ja että USA vastoin kuuden peräkkäisen presidenttinsä lupauksia -
sallii Iranin päästä pisteeseen, josta ei ole enää paluuta, -
siinä tapauksessa Israel ryhtyy itse toimiin.
Vaikka Israel on valmis toimimaan yksin, -
sen yhteistyö Yhdysvaltojen kanssa on kuitenkin ennennäkemättömän tiivistä.
Liittolaiset seisovat toistensa rinnalla kriisiaikoina.
Iran on lähellä. Kyse on päätöksestä.
Israelin ohella myös Yhdysvallat viestittää Iranille, -
että jos ylitätte punaisen viivan, joudutte maksamaan sellaisen hinnan,
jota ette tahdo maksaa. Eli pitäkää varanne.
Olen toiminut Israelin ja USA:n suhteiden parissa -
astuttuani virkaan ulkoministeriössä vuonna 1984.
Ensi vuonna tulee 40 vuotta täyteen. Tästä näkökulmasta voin todeta, -
että tiedustelu-, puolustus- ja operatiivinen yhteistyö -
USA:n ja Israelin välillä ei ole koskaan ollut näin tiivistä ja antoisaa.
Israel ja USA ovat tietysti yhtä mieltä Iranin uhasta.
Ainoa ero on se, että Yhdysvallat on edelleen sitä mieltä, -
että Iranin uhkaa pitää käsitellä ja viivyttää diplomaattisin keinoin.
Vaikka vuonna 2015 solmitulla ydinsopimuksella ei ole enää virkaa, -
USA on silti edelleen vakuuttunut, että diplomatia on paras tapa edetä.
Kunnioitamme heidän lähestymistapaansa.
Mutta kaikissa vaihtoehtoisiin toimintalinjoihin liittyvissä asioissa -
yhteistyömme on tiivistä ja laajaa ja vahvistuu päivä päivältä.
Centcom järjesti eilen -
yhteistyössä Lähi-idän instituutin kanssa konferenssin, -
jossa USA:n apulaispuolustusministeri Mara Karlin alleviivasi sitä, -
miten Yhdysvaltain turvallisuusedut nivoutuvat Lähi-idän liittolaisiin.
Näin maat voivat vastata yhdessä uhkiin ja haasteisiin.
Olemme tehneet alueellisille kumppaneillemme selväksi, -
että Iranin toimiin reagoiminen edellyttää -
yhteensopivuutta ja -toimivuutta. Sama vaatimus pätee myös -
väkivaltaisten äärijärjestöjen torjumiseen -
tai esimerkiksi ilmastonmuutoskriisin hoitamiseen.
Yhdysvallat ei pysty vastaamaan näihin haasteisiin yksin.
Uhkien laajuus sekä niiden rajat ylittävä luonne -
vaatii yhteensopivuutta ja monenvälistä yhteistyötä.
Pyydämmekin kumppaneitamme -
panostamaan enemmän yhteensopivuuteen.
Olemme yhtäältä sitoutuneet -
jatkamaan yhteistyötä kumppaneidemme kanssa alueella -
ja toisaalta ylläpitämään maailman uskottavinta sotilasvoimaa, -
joka kykenee vastaamaan kriiseihin liikuttamalla joukkoja ja voimavaroja -
dynaamisesti ja nopeasti.
Yhteensopivuuden ja -toimivuuden takaamiseksi Lähi-idän kumppaneiden
on hankittava aseistuksensa USA:lta ja Nato-mailta.
Näin maat voivat osallistua yhteisharjoituksiin USA:n kanssa -
ja vastata yhdessä kriiseihin.
Muutama kuukausi sitten Israelissa ja Välimerellä järjestetty -
Juniper Oak -harjoitus on hyvä esimerkki -
yhteispelotteen hiomisesta.
Mukana oli yli 140 ilma-alusta, 12 laivaston alusta -
ja mm. Himars-raketinheittimiä.
Juniper Oak alleviivasi yhteistoimintakykyämme -
kaikissa aselajeissa, kyberavaruus mukaan lukien.
Se myös vahvisti pelotetta osoittamalla, -
että USA voi liikuttaa nopeasti joukkojaan alueelle ja sieltä pois, -
toimia saumattomasti avainkumppaneidensa kanssa -
ja reagoida tilanteisiin tarvittaessa.
Se viestitti myös USA:n raudanlujaa sitoutumista Israelin turvallisuuteen -
ja laajemminkin koko alueeseen.
Siinä missä Yhdysvallat keskittyy alueelliseen yhteistyöhön -
ja liittolaistensa ilmapuolustuksen turvaamiseen, -
Iran puolestaan paljasti eilen uusimman edistysaskeleensa: -
ballistisen ohjuksen, -
joka Iranin mukaan läpäisee vihollisten puolustusjärjestelmät.
Puolustusministeriön viesti vihollisillemme on, -
että puolustamme määrätietoisesti maatamme ja saavutuksiamme.
Olemme näyttäneet vihollisille, -
että he eivät voi estää nuorisoamme kehittymästä.
Kiitos seurasta.
Huomenna tähän aikaan kanavalla esitetään Suurvallat pelissä -ohjelma.
Uutiset palaavat ruutuun maanantaina Jonathan Hessenin ankkuroimana.
Olen Erin Viner. Shabat shalom -
ja siunattua shavuot-juhlaa täältä Jerusalemista.
Suomennos: Sirpa Kaukonen